The Mummy (cinta de 2017)

:*Iste ye un articlo sobre una cinta estausunidense d'aventuras fantasticas d'acción de l'anyo 2017; ta atros usos, se veiga *'The Mummy** y **The Mummy (cinta)***.

***The Mummy*** (títol orichinal en [[Idioma anglés|anglés]], en [[Idioma aragonés|aragonés]] ***A momia***, estrenada en [[Aragón]] con o suyo títol traduciu enta lo [[Idioma castellano|castellano]] como ***La momia**'') ye una [[cinta]] de [[cine d'aventuras]] [[Cine de fantasía|fantasticas]] d'[[Cine d'acción|acción]] coproducida por o [[cine estausunidense]], lo [[cine chino]] y lo [[cine chaponés]] estrenada l'anyo [[2017]], dirichida por [[Alex Kurtzman]] seguntes un [[guión adaptau]] por [[David Koepp]], [[Christopher McQuarrie]] y [[Dylan Kussman]] (basau en una historia de [[Jon Spaihts]], [[Alex Kurtzman]] y [[Jenny Lumet]]), con una [[banda sonora orichinal]] de [[Brian Tyler]], una [[dirección de fotografía]] de [[Ben Seresin]], una [[producción cinematografica]] d'[[Alex Kurtzman]], [[Chris Morgan]], [[Sean Daniel]] y [[Sarah Bradshaw]] ta las [[Productora cinematografica|productoras]] ''[[Perfect World Pictures]]'', ''[[Conspiracy Factory Productions]]'', ''[[Sean Daniel Company]]'', ''[[Secret Hideout]]'', ''[[Chris Morgan Productions]]'' y ''[[TC Productions]]'' y un [[elenco]] d'o cual en fan parte, entre d'atros [[actor]]s, [[Tom Cruise]], [[Annabelle Wallis]], [[Sofia Boutella]], [[Jake Johnson]], [[Courtney B. Vance]], [[Marwan Kenzari]], [[Russell Crowe]] y [[Javier Botet]].

''Ahmanet'' ye una [[princesa]] de l'[[Antigo Echipto]] que veye periglar a suya puyada a lo [[trono]] en naixer un fillo d'o [[faraón]] y fa un tracto con o dios d'a [[mitolochía echipciana]] [[Seth]] ta recibir d'ella poders demoniacos a traviés d'una [[daga]] ceremonial. Dimpués [[Asasinato|asasina]] a la suya familia y prencipia lo proceso machico de liberación d'a deidad, pero la capturan os sacerdoz y como castigo la [[Momia|momifican]] en vida, apedacando lo suyo [[sarcofago]] en una rechión bien luent ta que no consiga mai salir-ne. Muitos anyos dimpues, en l'actualidat, mientres unas obras en [[Londres]] troban a un [[caballero]] d'a [[Segunda Cruzada]] apedacau con un gran [[rubín]] d'orichen echipciano y lo ''Dr. Henry Jekyll'' queda a lo cudiau d'a investigación. D'atra man, en [[Iraq]] ''Nick Morton'' y ''Chris Vail'' troban a tomba d**Ahmanet*, tornando-la sin saber-lo a la vida. Con *Jenny Halsey*, una [[arqueologa]] [[Reino Uniu|britanica]], levan o sarcofago enta Londres por avión, pero en un accident provocau por *Ahmanet* mueren toz menos l'arqueologa, a qui *Nick* ha deixau o solo [[paracayidas]] que i yera en l'avión. *Nick* dispierta en o deposito de calavres y lo pantasma d' suyo amico li explica que l'han tornau en a vida ta que lo suyo cuerpo s'emplegue como recipient ta revivir a lo dios Seth. Dimpués descubre que lo *Dr- Jekyll* ye miembro d'una sociedat secreta adedicada a la persecución de sers sobrenaturals, que quiere fer que Seth poseya lo cuerpo de *Nick* ta asinas fer que sía vulnerable en estar en un cuerpo humano, asinas que *Nick* fuye, perseguiu por toz y nomás acompanyau que por l'arqueologa.

*The Mummy* s'ambienta en bel momento indeterminau mientres l'[[Antigo Echipto]] y tamién en a epoca actual d'a cinta ([[2017]]) en [[Iraq]] y [[Londres]] y las suyas escenas se filmoron en l'[[abadía de Waverley]] y atros puestos de [[Surrey]], en [[Londres]] y [[Westminster]] ([[Gran Londres]]) y [[Oxford]] ([[Oxfordshire]]) en o [[Reino Uniu]] y en [[Namibia]], amás d'en os *LA Castle Studios* en [[Burbank (California)|Burbank]] ([[California]]) en os [[Estaus Unius]] y en os *Pinewood Studios* ([[Buckinghamshire]]), os *Warner Bros. Studios Leavesden* en [[Leavesden]] ([[Hertfordshire]]) y los *Shepperton Studios* en [[Shepperton]] ([[Surrey]]) en o Reino Uniu.

Ye una cinta con cuantas nominacions (ueito, con un premio ganau) a los [[Premios Golden Raspberry]] en a suya [[38ena edición d'os Golden Raspberry|38<sup>ena</sup> edicion]], incluyius a la [[Premio Golden Raspberry a la Peyor Cinta|Peyor Cinta]], [[Premio Golden Raspberry a lo Peyor Actor|Peyor Actor]] ([[Tom Cruise]], qui estió lo ganador), [[Premio Golden Raspberry a lo Peyor Director|Peyor Director]], [[Premio Golden Raspberry a lo Peyor Actor Segundario|Peyor Actor Segundario]] y [[Premio Golden Raspberry a la Peyor Actriz Segundaria|Peyor Actriz Segundaria]].

== Elenco ==


== Se veiga tamién ==
* [[Cine en 2017]].
* [[Cintas de 2017]].

== Referencias ==


== Vinclos externos ==
*  [https://www.imdb.com/title/tt2345759/ *The Mummy*] en [[Internet Movie Database]].
*  [https://www.tcm.com/tcmdb/title/2082256/enwp *The Mummy''] en TCM Movie.